टोटनहम अन्तिम १६ मा
टोटनहमले मंगलबार राति युरोपेली च्याम्पियन्स लिगमा ओलम्पियाकोजलाई ४–२ ले हरायो र प्रतियोगिताको अन्तिम १६ मा प्रवेश गर्‍यो । दुई गोलको स्थिति उल्टाएर जोसे मोउरिन्होको टोटनहमले नकआउट चरणको यात्रा तय गरेको हो ।
लन्डन — टोटनहमले मंगलबार राति युरोपेली च्याम्पियन्स लिगमा ओलम्पियाकोजलाई ४–२ ले हरायो र प्रतियोगिताको अन्तिम १६ मा प्रवेश गर्‍यो । दुई गोलको स्थिति उल्टाएर जोसे मोउरिन्होको टोटनहमले नकआउट चरणको यात्रा तय गरेको हो ।युरोपेली क्लब फुटबलको सर्वोच्च प्रतियोगितामा यस खेलसँगै मोउरिन्होले नाटकीय डेब्यु पनि गरेका छन् । बायर्न म्युनिखले समूह बी बाट यसअघि नै अन्तिम १६ मा प्रवेश गरिसकेका छ ।बायर्नले अर्को खेलमा एफके क्रुभेनालाई ६–० ले हरायो । दिनका अन्य खेलमा समूह ए मा रियल म्याड्रिड र पेरिस सेन्ट जर्मेनले २–२ को बराबरी खेले ।समूह सी मा म्यानचेस्टर सिटीले साख्तर डोनेस्कसँग १–१ को बराबरी खेल्यो । समूह डी मा युभेन्ट्सले एटलेटिको म्याड्रिडलाई १–० पन्छायो । 